หุ้น27มิ.ย.ผันผวนปิดบวก22.07จุด
หุ้นไทย27มิ.ย.ปิดที่ 1,446.45 จุด เพิ่มขึ้น 22.07 จุด มูลค่า 61,930.76 ล้านบาท
29 ต.ค. 2565

หุ้นไทย27มิ.ย.ปิดที่ 1,446.45 จุด เพิ่มขึ้น 22.07 จุด มูลค่า 61,930.76 ล้านบาท 
ดัชนีหุ้นไทยวันทึ่ 27 มิ.ย.เคลื่อนไหวผันผวนภาคเช้าเปิดตัวแรง แต่ท้ายตลาดกลับปิดบวกได้เพียงเล็กน้อย และพอเปิดตลาดบ่ายก็ค่อยๆ ดีดขึ้นต่อเนื่อง จนกลับมาปิดที่ 1,446.45 จุด เพิ่มขึ้น 22.07  จุด หรือ 1.55 % มูลค่าการซื้อขาย 61,930.76 ล้านบาท
นายเผดิมภพ สงเคราะห์ กรรมการผู้จัดการสายงานจัดการเงินทุนบุคคล บล.กสิกรไทย เปิดเผยว่า วันนี้ที่ดัชนีเคลื่อนไหวผันผวนเพราะนักลงทุนมีความกังวลต่อสถานการณ์มาตรการคิวอีน้อยลง อีกทั้งสถานการณ์การแก้ไขสภาพคล่องของเศรษฐกิจจีนมีท่าทีไปได้ดี ประกอบกับยังมีปัจจัยบวกที่มีการทำกำไรก่อนปิดผลประกอบการงวดบัญชีไตรมาส 2
แต่อย่างไรก็ตาม นักลงทุนควรนติดตามการประกาศผลประกอบการไตรมาส 2 ที่แท้จริงของบริษัทจดทะเบียนที่จะเริ่มขึ้นในช่วงสัปดาห์ที่ 3 และ 4 เดือน ก.ค. อีกทั้งต้นสัปดาหืหน้าจะมีการประกาศตัวเลขภาคการผลิตและตัวเลขสำคัญทางเศรษฐกิจของเอเซียและยุโรป
สำหรับดัชนีวันพรุ่งนี้ (28 มิ.ย.) คาดว่า ดัชนีจะเคลื่อนไหวผันผวนเหมือนวันนี้  ให้แนวรับที่ 1,438 จุด และแนวต้าน 1,468 จุด กลยุทธ์ แนะเก็งกำไรเล่นตามกรอบระยะสั้น ในกลุ่มพลังงาน และลงทุนในหุ้นเพียง 40 % จากพอร์ตทั้งหมด
หลักทรัพย์ที่มีมูลค่าการซื้อขายสูงสุด 5 อันดับ ได้แก่ KBANK  มูลค่าการซื้อขาย  3,830 ล้านบาท ปิดที่  186.00 บาท เพิ่มขึ้น 6.00 บาท (+3.33%)  ADVANC มูลค่าการซื้อขาย  3,713 ล้านบาท ปิดที่   281.00 บาท เพิ่มขึ้น 5.00 บาท (+1.81%)   JAS    มูลค่าการซื้อขาย  3,187 ล้านบาท ปิดที่   7.80 บาท ลดลง 0.05 บาท (-0.64%)   INTUCH มูลค่าการซื้อขาย  2,544,ล้านบาท ปิดที่   83.75 บาท เพิ่มขึ้น 1.00 บาท (+1.21%)   SCB    มูลค่าการซื้อขาย  2,459 ล้านบาท ปิดที่  170.00 บาท เพิ่มขึ้น 3.00 บาท (+1.80 %)